17 aprel, seshanba kuni Turkiya sharqidagi Tunjyeli provinsiyasida vertolyot halokatga uchradi. Bu haqida NTV telekanali xabar berdi. Manbaga ko‘ra, vertolyot bortida 14 kishi bo‘lgan. Ulardan 8 nafari - politsiya xodimlari va ikki sudya. Ta’kidlanishicha, Sikorsky vertolyoti Turkiya politsiya departamentiga tegishli. Provintsiya gubernatorining taxminlariga ko‘ra, vertolyotning qulashiga noqulay ob-havo sharoiti sabab bo‘lgan. Voqea joyiga qutqaruvchilar jo‘natilgan. Jabrlanganlar haqida hozircha hech qanday ma’lumotlar yo‘q.